સતત વિકસતા જતાં એસ.જી.હાઇવે પર માલેતુજાર લોકો માટેની મોટી કલબો, ધાર્મિક સંસ્થાઓ, શૈક્ષણિક સંસ્થાઓ તેમજ અનેક કોર્પોરેટ ઓફિસ, મોલ-મલ્ટિપ્લેક્ષ , રહેણાંક વિસ્તારો આવેલા છે. 31 ડિસેમ્બર હોય, ગરબાં હોય કે અન્ય ઉત્સવ–તહેવારો હોય ત્યારે એસ.જી.હાઇવે પર અવશ્ય ચક્કાજામ જોવા મળે. રોજ બરોજ સવાર-સાંજ ગમેતે સમયે અત્યંત વ્યસ્ત રહેતા આ માર્ગો પર ટ્રાફિક જામ થઇ જતો હોય છે, અને એમાંય કેટલાક કોમ્પલેક્ષ, કલબો અને ખૂમચા ઓ ની મુલાકાતે આવેલા લોકોના વાહનો મધમાખીના મધપૂડાની જેમ જોવા મળે. જ્યાં નજર નાખો ત્યાં વાહનોની ભરમાર જ જોવા મળી જાય, આવે વખતે તંત્રની ઉદાસીનતા અને નાગરિકોની સ્વયં શિસ્તના અભાવે ટ્રાફિકનું નિયંત્રણ કરવું કપરું થઇ જાય.